У 2012 годзе Банк Расіі і Нацыянальны банк Рэспублікі Беларусь у адпаведнасці з вызначаным тэрмінам перайшлі на новы стандарт публікацыі дадзеных плацежнага балансу ў адпаведнасці з метадалогіяй МВФ, выкладзенай ў шостым выданні Кіраўніцтва па плацежным балансе і міжнароднай інвестыцыйнай пазіцыі (МВФ, 2009 г.) (далей – КПБ6). Канцэптуальна КПБ6 захоўвае пераемнасць метадалогіі пятага выдання Кіраўніцтва па плацежным балансе (МВФ, 1993 г.). У КПБ6 гарманізаваны рэкамендацыі МВФ у галіне статыстыкі знешняга сектара з абноўленай сістэмай нацыянальных рахункаў, міжнароднымі стандартамі складання статыстыкі прамых інвестыцый і іншых раздзелаў макраэканамічнай статыстыкі.